**Tremonti** je thrash metalová skupina z USA. Založil ju v roku 2011 gitarista, spevák, skladateľ a textár Mark Tremonti, známy pre svoje pôsobenie v rockových kapelách Creed a Alter Bridge. Kapelu dalej tvoria rytmický gitarista Eric Friedman, basgitarista Tanner Keegan a bubeník Ryan Bennett. Basgitarista Wolfgang Van Halen a bubeník Garrett Whitlock sú bývalí členovia kapely. V roku 2012 bol súčasťou ich turné aj Brian Marshall, člen kapiel Creed a Alter Bridge. 
Ich hudba je odklonom od ostatných kapiel, kde pôsobí Mark Tremonti, a vyznačuje sa skôr speed metalovým vplyvom s melodickým vokálom.
Tremonti vydali päť albumov, vrátane *A Dying Machine*, na ktorom spoločne s Markom Tremontim pracoval aj spisovateľ sci-fi John Shirley.

História
--------

Začiatkom roku 2000 bola skupina Creed na konci svojej kariéry. Ich gitarista Mark Tremonti mal v úmysle vytvoriť vedľajší speed metalový projekt s názvom "Downshifter". Spolupracovať mal so spevákom skupiny Hatebreed Jameym Jastom a bubeníkom skupiny Slipknot Joeym Jordisonom, ale projekt sa nakoniec nikdy nerozbehol. V roku 2008, Mark Tremonti a jeho brat Daniel založili FRET12. Ide o online hudobnú komunitu, produkčnú a nahrávaciu spoločnosť, cez ktorú v roku 2008 vydali inštruktážne gitarové DVD s názvom "Mark Tremonti: The Sound & the Story", na ktorom vyučuje svoje gitarové sóla z druhého albumu Alter Bridge, Blackbird. 

Mark Tremonti začal znova uvažovať o vydaní sólového albumu v roku 2010. "Kapely sú také odlišné," povedal vtedy o svojich dvoch hlavných projektoch. "A ja skladám toho tak veľa. Chystám sa urobiť sólovú platňu, pretože mám niektoré skladby, pri ktorých by som bol nerád, keby neuzreli svetlo sveta, pretože nefungujú pre Creed ani Alter Bridge." Začal nahrávať, pričom sám hral na gitare a spieval vo všetkých skladbách a na nahrávke účinkovali aj bývalí členovia Submersed Eric Friedman a Garrett Whitlock. Mark Tremonti opísal ich hudbu ako "poháňanú melódiou".

V rozhovore z mája 2011 Tremonti tvrdil, že to bude "ťažšie znejúci" thrash metalový album. Neskôr sa vyjadril, že album je „pravdepodobne ťažší ako Creed, alebo Alter Bridge" a že obsahuje „veľa gitarových sól".

20. januára 2012 Tremonti spustil webovú stránku pre svoj sólový album. Na stránke bol uvedený aj zoznam pracovných názvov skladieb, ako aj názov albumu All I Was. Po vydaní albumu spustil Tremonti aj novú webovú stránku pre svoju sólovú tvorbu.
Vydanie albumu bolo naplánované na 10. júla 2012 vo vydavateľstve FRET12 Records, pričom "You Waste Your Time" bol prvým singlom. 
  Celá skladba bola sprístupnená na vypočutie 6. mája 2012 na Loudwire.com, deň pred jej oficiálnym vydaním. Prvý deň po vydaní sa pieseň dostala na 10. miesto v iTunes Rock Songs Chart a hudobné video k nej malo premiéru 17. mája 2012 na Noisecreep. Oficiálny dátum vydania albumu bol oznámený na Ultimate Guitar Archive 17. júla 2012.
Pôvodne pozostávala Tremontiho sólová skupina z Friedmana a Whitlocka. Počas turné spolu s nimi vystupoval aj basgitarista Alter Bridge Brian Marshall. Prvý samostatný koncert odohrala skupina 17. júla 2012 v hudobnom klube The Social v Orlande na Floride. Vystúpenie bolo natočené pre plánované vydanie videa. V septembri 2012 nahradil Briana Marshalla na pozícii koncertného basgitaristu Wolfgang Van Halen.
Ten potom aj nahrával so skupinou ich druhý album v roku 2015. Tremonti vydali pieseň „Radical Change" 3. marca 2015, pričom odhalili názov albumu *Cauterize* i zoznam skladieb. Ďalšiu skladbu z albumu „Flying Monkeys" vydali Tremonti 17. marca 2015 a taktiež bol uvedený dátum vydania pre *Cauterize* na 9. júna 2015. 

Tremonti so svojou skupinou na Rock am Ring 2015
Singel *Another Heart* bol sprístupnený na streamovanie 23. marca 2015 cez FRET12. Artwork *Cauterize* bol predstavený 27. marca a bolo prezradené, že *Cauterize* bol len prvý z dvoch albumov, ktoré boli nahrávané spoločne. Druhý album s názvom „Dust" mal byť vydaný začiatkom roka 2016. *Dust* bol nakoniec vydaný 29. apríla 2016, taktiež prostredníctvom FRET12 records a produkoval ho Michael Baskette, produkujúci posledné dve nahrávky Tremontiho a aj väčšinu albumov Alter Bridge.

Tremontiho štvrtý sólový album, koncepčný *A Dying Machine*, bol vydaný 8. júna 2018 prostredníctvom Napalm Records. Nahrávku opäť produkoval Michael Baskette. Album je sprevádzaný celovečerným románom pod rovnakým názvom, ktorý napísali Mark Tremonti a John Shirley, spájajúci voľné konce deja albumu. Tremonti sprevádzali Iron Maiden na európskej časti ich turné Legacy of the Beast Tour v júni 2018. 

Koncom roka 2018 bubeník Garrett Whitlock necestoval s kapelou na turné. Dôvodom bola dovolenka z nezverejnených osobných dôvodov. Keď sa 15. septembra začalo turné vo Philadelphii, hral už na bicie dlhoročný priateľ gitaristu Erica Friedmana Ryan Bennett. Neskôr sa potvrdilo, že Bennett bude trvalou náhradou za Whitlocka. Po aprílovom turné kapely so skupinou Sevendust, Tremonti povedal, že sa vráti k nahrávaniu nového albumu Alter Bridge, ktorý je naplánovaný na október 2019, zatiaľ čo bude so svojou skupinou prerušovane koncertovať: "V marci a apríli pôjdeme do štúdia. A potom, sa vrátim na turné s Tremontim, a túto zimu na turné s Alter Bridge."

8. júla 2021 Mark Tremonti oznámil, že skupina vydá svoj piaty štúdiový album *Marching in Time* a to 24. septembra 2021. Prvý singel z pripravovaného albumu s názvom „If Not for You" vydali 22. júla .

Diskografia
-----------

Mark Tremonti v roku 2016
### Tremonti

**Štúdiové albumy**

* *All I Was* (2012)
* *Cauterize* (2015)
* *Dust* (2016)
* *A Dying Machine* (2018)
* *Marching in Time* (2021)

Referencie
----------

1. ↑   *Tremonti - Cauterize Review* [online]. 2 June 2015. Dostupné online. (po nemecky)
2. 1 2   *Tremonti - Biography, Albums, Streaming Links* [online].. Dostupné online.
3. ↑   *Mark Tremonti Biography, Songs, & Albums* [online].. Dostupné online.
4. 1 2  BUCHANAN, John D.. *Tremonti Biography*
by John D. Buchanan *[online]. allmusic.com. Dostupné online.*
5. ↑  TREMONTI, Mark. *Twitter/MarkTremonti* [online]. Twitter, September 11, 2012. Dostupné online.
6. ↑   *Mark Tremonti Working On Speed/Thrash Metal Album* [online]. Ultimate Guitar Archive, May 18, 2011. Dostupné online.
7. 1 2  ROSEN, Steven. *Mark Tremonti of Creed and Alter Bridge Interview* [online]. Ultimate Guitar Archive, November 5, 2010. Dostupné online. Archivované 2012-10-12 z originálu.
8. ↑   *Review: Tremonti's A Dying Machine – All That Shreds First 10/10 Album | Music News @* [online]. June 5, 2018, [cit. 2023-02-07]. Dostupné online. Archivované 2023-01-31 z originálu.
9. ↑  D'ANGELO, Joe. *Creed Break Up: Mark Tremonti blames tensions between band, singer Scott Stapp* [online]. MTV, June 4, 2004. Dostupné online.
10. ↑  ERICKSON, Anne. *FRET12 Records* [online]. Audio Ink Radio, November 11, 2020. Dostupné online.
11. ↑  ERICKSON, Anne. *Alter Bridge and Creed's Mark Tremonti Reveals Artwork for Solo Album* [online]. Audio Ink Radio, March 20, 2012. Dostupné online.
12. ↑   Interview: Alter Bridge guitarist Mark Tremonti prepares for Rock City. *Nottingham Post*, October 15, 2010. Dostupné online.  Archivované 2010-10-20 na Wayback Machine
13. ↑   *Mark Tremonti Working On Speed/Thrash Metal Album* [online]. Ultimate Guitar Archive, May 18, 2011. Dostupné online.
14. ↑  FLORINO, Rick. *Mark Tremonti Talks Solo Album, Playing Wembley Arena with Alter Bridge, Creed and More* [online]. Artistdirect, January 17, 2012, [cit. 2023-02-07]. Dostupné online. Archivované 2017-10-23 z originálu.
15. ↑   *Mark Tremonti launches new website and "All I Was" debut solo album* [online]. Lick Library, July 17, 2012, [cit. 2023-02-07]. Dostupné online. Archivované 2017-11-01 z originálu.
16. ↑   *Creed's Mark Tremonti Releasing Solo Debut* [online]. Billboard, April 26, 2012. Dostupné online.
17. ↑   *Creed's Mark Tremonti Releasing Solo Debut* [online]. Billboard, April 26, 2012. Dostupné online.
18. ↑  OUELLETTE, Mary. *Tremonti, 'You Waste Your Time' – Song Review* [online]. loudwire.com, May 6, 2012. Dostupné online.
19. ↑  CHILDERS, Chad. *Mark Tremonti Cracks iTunes Top 10 With Single 'You Waste Your Time'* [online]. Loudwire.com, May 8, 2012. Dostupné online.
20. ↑  RAMIREZ, Carlos. *Tremonti, 'You Waste Your Time': Creed, Alter Bridge Guitarist Makes Solo Debut (VIDEO PREMIERE)* [online]. May 17, 2012. Dostupné online.
21. ↑   *Mark Tremonti To Unleash 'All I Was' On July 17* [online]. Ultimate Guitar Archive, June 20, 2012. Dostupné online.
22. ↑   *ALTER BRIDGE Guitarist MARK TREMONTI Unveils Solo Band (Video)* [online]. Roadrunner Records, April 10, 2012. Dostupné online. Archivované 2012-04-14 z originálu.
23. ↑  CHILDERS, Chad. *Tremonti To Perform First-Ever Show In July* [online]. Loudwire.com, June 9, 2012. Dostupné online.
24. ↑  TREMONTI, Mark. *Twitter/MarkTremonti* [online]. Twitter, September 11, 2012. Dostupné online.
25. ↑   *Cauterize - Tremonti | Songs, Reviews, Credits | AllMusic* [online].. Dostupné online.
26. ↑   *MARK TREMONTI Says Forthcoming 'Dust' Album Is 'Definitely Not The B-Sides' Of 'Cauterize'* [online]. May 12, 2015. Dostupné online.
27. ↑   *TREMONTI To Release 'Dust' Album In April* [online]. February 19, 2016. Dostupné online.
28. ↑   *Review: Tremonti's A Dying Machine – All That Shreds First 10/10 Album | Music News @* [online]. June 5, 2018, [cit. 2023-02-07]. Dostupné online. Archivované 2023-01-31 z originálu.
29. ↑  BLABBERMOUTH. *Drummer GARRETT WHITLOCK To Sit Out TREMONTI Tour* [online]. September 12, 2018. Dostupné online.
30. ↑   *Mark Tremonti says new solo album won't come out before late 2021* [online]. October 21, 2020. Dostupné online.
31. ↑  CORNELL, Jeff. *Alter Bridge Planning October 2019 Release for New Album* [online].. Dostupné online.
32. ↑   *Tremonti announces new album Marching in Time* [online]. July 8, 2021. Dostupné online.
33. ↑   *Tremonti Unveil New Video/Single If Not For You* [online]. July 22, 2021. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Tremonti (hudobná skupina)**

Externé odkazy
--------------

* Oficiálna stránka
* Tremonti (hudobná skupina) na Allmusic